Hammervoll Pind

Advokatfirmaet Hammervoll Pind er spesialisert innen eiendoms- og entreprisesektoren, samt har fokus på maritim bransje. Selskap består av omtrent 70 ansatte hvorav ca 40 advokater/-fullmektiger og 16 partnere. Firmaet prosederer både sivile tvister og straffesaker og to av partnerne har møterett for Høyesterett. Hammervoll Pind fusjonerte 1. januar 2017 med Ryger Advokatfirma i Stavanger. Firmaet har også en avdeling på som holder til på Bryggen i Bergen.

Historie
Styrets leder Anders Pind har bakgrunn som partner og leder for prosedyreavdelingen i Thommessen. Høsten 2013 sluttet han i selskapet og i oktober 2014 slo han seg sammen med advokat John M. Hammervoll, som siden 2006 hadde drevet firmaet Hammervoll & Co DA. Konseptet var å etablere et selskap som kun fokuserte på eiendomsbransjen og spørsmål knyttet til fast eiendom og entreprise samt maritim sektor. Selskapet har den senere tid rekruttert en rekke personer med bakgrunn som advokater med fokus på eiendom, entreprise og prosedyre. Herunder flere av Pinds tidligere kollegaer fra Thommessen. Firmaet har også betydelig kompetanse innen arbeidsrett,  insolvens og restruktutrering med flere faste bostyrere blant partnerskapet.

Sentrale arbeidsområder
	Fast eiendom
	Næringseiendom
	Entreprise
	Plan og bygningsrett
	Tvisteløsning
	Shipping/offshore/maritime næringer
	Selskapsrett
	Restrukturering/bobehandling
	Fiskeri og havbruk
	Skatt og avgift
	Arbeidsrett
	Offentlige anskaffelser

Ansettelser
I november 2016 ble det kjent at Eva Hagen, tidligere administrerende direktør i HAV Eiendom AS og den øverste sjefen for eiendomsutviklingen i Bjørvika, gikk til advokatfirmaet Hammervoll Pind.

Referanser

Eksterne lenker
 Advokatfirmaet Hammervoll Pind 

Hammervoll Pind
Selskaper etablert i 2014
Næringsliv i Oslo